Avid Addy & Serenis

Per alguns, podríem dir que no estem parlant d'una ciutat, sinó de dues. Fa molt de temps Serenis era una ciutat de mariners i vishkanyes, seguidors dels déus lliures. Una zona de terra profitosa i rica, un oasis a un desert de Santara que a més estava situat a la vora del mar més comercial del continent. Durant una de les guerres amb Dimàsia, Sepròlia va perdre terreny i poder i molta gent va emigrar allà, a la cerca d'una nova casa. Ara ja no es diu Serenis, sinó **Avid Addy**, i és una gran ciutat, l'autoproclamada capital de Santara, construïda l'any 154 S.A., ara farà més de 80 anys. Els seprolians que van arribar també van portar-hi els seus déus i creences, la seva cultura i la idea de civilització de l'oest.

Per tal de mantenir la pau, Avid Addy ha "Regalat" la zona del mar i el port als serenites originaris, situada a 16km de la ciutat. Allà poden practicar la seva fe amb total llibertat, sempre que no vulguin portar proclames falses a Avid Addy.

# Avid Addy

És una gran ciutat d'edificis alts, un lloc paradisíac a on aquells més rics acaben els seus dies, on tot és net i polit. On el bé regna i no hi ha cabuda pels déus del caos. És conegut que l'accés a la ciutat està limitat per aquells que poden demostrar portar una vida honrada i fructífera pagant el peatge al preu que un salvatge incivilitzat no es podria permetre. Hi ha molts llocs d'interès turístic, botigues amb delícies que no es poden trobar enlloc més, espectacles meravellosos, fires d'avenços màgics, grans escultures als déus d'Elissium... És, en definitiva, la ciutat del progrés.

### Escut

Un cercle daurat amb una creu platejada per sobre.

# Serenis

Serenis, el port d'Avid Addy, té edificis modestos. Només el carrer central està ben asfaltat i si surts del port o del camí cap a l'estació de combois trobes una ciutat poc cuidada. A la zona del comerç, que seria al port, es poden trobar multitud de fondes i tavernes plenes de comerciants, gent dels barris, mariners... Gent que o està de pas o no es vol gastar diners per accedir a Avid Addy. No és recomenable entrar a una taverna qualsevol sense assegurar-se abans que no sigui un cau delictiu on podrien operar membres del ***Culte de la Penombra***.

## Barris

Serenis:

* Port
* Passeig central
* Barraques del sud
* Barraques del nord
* Zona de la caserna militar
* Zona de l'estació

Avid Addy:

* Zona militar - Tota la periferia, fa un cercle a la ciutat
* El centre d'Elissium - El centre comercial i religios
* Parc de Mirania - Barri universitari
* Lauran - Barri residencial
* La lluna - On es troben els palaus

## Economia

La desigualtat entre les dues ciutats és evident. Molts serenites lluiten per aconseguir feina a Avid Addy, que no és fàcil, i treballen a la ciutat durant el dia fins que els tornen a fer fora a la nit. A Avid Addy la riquesa es veu pel carrer, cultius exòtics i frondosos queden a dins de les seves muralles i són la porta del desert a la resta del món.

## Organització política

Nasir Nadim governa sobre totes dues ciutats, ha estat votat com a representant per tots els ciutadans d'Avid Addy i té poder absolut sobre tot el que passa a la ciutat. Els serenites tenien un representant però ara està pres i es desconeix la seva ubicació.

## Força miltiar

***Els Infrangibles*** són la força militar que s'encarrega de vetllar per la seguretat de tots els ciutadans de la ciutat i de protegir-los de possibles atacs sectaris. Gràcies a ells ningú que no hagi d'entrar a la ciutat ho pot fer.

Per la seva banda, entre els serenites hi ha membres d'una secta religiosa molt violenta anomenada ***Culte de la Penombra***, són uns assassins despiatats que no dubtaran en assassinar a qualsevol que vulgui imposar el bé i l'ordre.

## Religió d'Avid Addy i Serenis

A dins la gran ciutat el culte als déus lliures no està prohibit, però és sent de sobres que no són benvinguts. Els símbols d'Elissium a cada racó dels seus carrers no donen lloc a confusió: Aquesta és una ciutat del bé, del déu del sol, de la deessa de l'estratègia, del déu de la disciplina. Moltes vegades s'han deixat veure com una ciutat oberta i que permet a altres religions compartir espais, tot i que no de bon grat. Qui investigui una mica sabrà que alguns dels dirigents no sempre han estat fidels devots d'aquesta església, però els déus del bé saben perdonar a qui sempre hagi defensat l'ordre, i sobretot en un món tan violent i insegur com en el que vivim.

A Serenis, en canvi, qui va amb els símbols dels déus d'occident a la vista no té una rebuda molt amistosa, sobretot per qui s'endinsi a la zona de les barraques on podrien veure-ho com una provocació. Es diu que qui s'ha desviat i ha sortit del passeig central no ha estat vist de nou.

## Races d'Avid Addy i Serenis

### Població:

* 26.000 habitants (Avid Addy) / 13.000 habitants (Serenis)

### Races comuns (Avid Addy):

* Humans 55%
* Nans 15%
* Animal-folk 10%
* Mitjarols 5%
* Nagashis 5%
* Vishkanyes 5%
* Altres 5%

### Races comuns (Serenis):

* Vishkanyes 70%
* Nagashis 15%
* Animal-folk 5%
* Humans 5%
* Altres 5%